./data/phi0914/phi00121/phi0914.phi00121.perseus-lat1.xml
Titus Livius (Livy)
cum his terrestribus maritimisque copiis Ti  Sempronius  missus in Siciliam, ita in Africam transmissurus si ad arcendum Italia       Poenum consul alter satis esset  Cornelio minus copiarum datum, quia L  Manlius praetor et ipse  cum haud invalido praesidio in Galliam mittebatur;  navium       maxime Cornelio numerus deminutus:  sexaginta       quinqueremes datae  —neque enim mari venturum aut ea parte belli dimicaturum hostem       credebant—et duae Romanae legiones cum suo iusto equitatu et quattuordecim       milibus sociorum peditum, equitibus mille sescentis  duas legiones Romanas et decem milia        sociorum peditum, mille equites socios, sescentos Romanos Gallia provincia eodem       versa in Punicum bellum habuit